Suomen vanhan musiikin liitto ry

Vanhan musiikin valoa Turussa
2015-08-30 17:00 - 19:00 (Europe/Helsinki) | Kakskerran kirkko, Kakskerran kirkkotie 110, Turku, Turku, Suomi
Vanhan musiikin valoa – renessanssin ja barokin musiikkia
Duo Cecilia:
Pauliina Almonkari, renessanssi- ja barokkihuilu, nokkahuilu
Heidi Äijälä, konserttikantele
Sermisy, Arbeau, Gervaise, Uccellini, Ortiz, van Eyck, Frescobaldi, Bacheler, Hotteterre, Händel
Kanteleliitto on valinnut Duo Cecilian Vuoden yhtyeeksi 2015.
Järjestäjä Turun Martinseurakunta.
Vapaa pääsy.

Hebo esittää: Rossi & Uccellini
2015-09-20 16:00 - 18:00 | Musiikitalo, Camerata-sali, Mannerheimintie 13 A, 00100 Helsinki, Helsinki, Suomi
Davide Monti, viulu
Maria Cleary, harppu
Hienostunut harppu ja värikäs viulu täydentävät toisiaan tämän italialais-irlantilaisen duon rehevän energisessä musisoinnissa. Taiteilijapersoonallisuuksien kohtaamisessa barokkimusiikki irtautuu sovinnaisuuden kahleista antaen tilaa spontaanille improvisoinnille ja virtuoosiselle rönsyilylle. Konsertin harvinainen, suuri barokkiharppu, arpa doppia, on ensivierailullaan Suomessa.
Taiteilijatreffit alalämpiössä 45 min ennen konserttia.
Liput 15 € – 22 €
www.lippupalvelu.fi

Fibo: I palpiti – sydämentykytyksiä
2015-09-20 19:00 - 21:00 | Lähetyskirkko, Tähtitorninkatu 18, Helsinki, Helsinki, Suomi
Suomalainen barokkiorkesteri: I palpiti – sydämentykytyksiä
Corelli–Albertini–Rognoni–Cima–Mealli
Konsertin keskiössä on Arcangelo Corelli (1653–1713), joka oli jo omana aikanaan kuuluisa viulisti-säveltäjä. Hänen huippusuosittuja concerto grossojaan soitettiin pitkin Eurooppaa, ja muun muassa Händel ja Bach tunsivat ne hyvin. Viulistina Corelli tunnettiin laulavasta ja suuresta viulunäänestään, joka sai aikaan sydämentykytyksiä kuulijoissa.
FiBO Players:
Hannu Vasara, viulu
Aira-Maria Lehtipuu, viulu
Jussi Seppänen, sello
Marianna Henriksson, cembalo
Jarmo Julkunen, luuttu
Lippujen ennakkomyynti Lippupalvelussa: http://www.lippupalvelu.fi/event/i-palpiti-sydamentykytyksia-fibo-lippuja/162013
fibo.fi

Barokin labyrinteissä: jotain uutta, paljon Bachia
2015-09-26 19:00 - 21:00 | Paraisten kirkko, Kirkkoesplanadi 3, Parainen, Parainen, Suomi
Suomalainen barokkiorkesteri: Jotain uutta, paljon Bachia
osana Paraisten Barokin labyrinteissä -festivaalia
Bach–Haapanen–Mendelssohn
FiBOn seikkailut uuden musiikin parissa jatkuvat Perttu Haapaselta tilatun barokkiorkesteriteoksen kantaesityksellä. Uuden teoksen rakennuspalikoina on käytetty renessanssipolyfonian periaatteita, joista Bachkin ammensi pannessaan soittimet leikkimään keskenään. Haapasen sävellyksen kanssa keskustelevat kaksi Bachin Brandenburgilaista konserttoa ja Mendelssohnin jousisinfonia.
Sunniva Fagerlund, nokkahuilu
Peter Holtslag, nokkahuilu
Antti Tikkanen, viulu ja liidaus
Lippujen ennakkomyynti osoitteessa www.netticket.fi.

Barokin labyrinteissä: La Serenissima
2015-09-27 14:00 - 16:00 | Turun linnan Kuninkaansali, Linnankatu 80, 20100 Turku, Turku, Suomi
Barokin labyrinteissä: La Serenissima Turun linnassa
“La Serenissima”
Accademia Hermans (ITA)
Fabio Ceccarelli, barokkihuilu
Alessandra Montani, barokkisello
Fabio Ciofini, cembalo
Liput 20/15 €
Yhteistyössä Turun vanhan musiikki ry:n kanssa.

Kaipaus ja kohtalo - keskiajan naisen lauluja ja tarinoita
2015-09-27 18:00 - 20:00 | Lempäälän Manttalitalo, Manttaalitie 1, 37500 Lempäälä, Lempäälä, Suomi
Kaipaus ja kohtalo – keskiajan naisen lauluja ja tarinoita
Vokaaliyhtye Lumous
Anna-Maaria Oramo, clavisimbalum ja cembalo
Sanna Majanlahti, keskiaikainen tarina
Kaipaus ja kohtalo -konsertissa kuullaan keskiajan ja renessanssin espanjalaista ja ranskalaista musiikkia ja tekstejä, jotka kertovat ajan naisten usein pakotetuista elämänvalinnoista; järjestetyistä avioliitoista ja tyttöjen luovuttamisesta luostariin. Naisten monet tavat sopeutua tilanteeseen täyttävät konsertin tunteilla, ilolla ja surulla, uhmalla ja huumorilla.
Vokaaliyhtye Lumous on harpisti-laulaja Debra Gomez-Tapion luotsaama naisyhtye, jossa laulavat Gomez-Tapion lisäksi sopraanot Kaisa Kelloniemi ja Anu Mattila sekä kontra-altto Elina Aho-Kuusama. Tässä konsertissa heidän vierainaan ovat eturivin suomalaisiin vanhan musiikin kosketinsoittajiin kuuluva Anna-Maaria Oramo ja konsertin juonena kulkevan keskiaikaisen tarinan kertoja, näyttelijä Sanna Majanlahti.
Linkki Youtube-videoon: https://www.youtube.com/watch?v=J7wiJa357A8

Jotain uutta, paljon Bachia - Ritarihuone
2015-09-27 19:00 - 21:00 | Ritarihuone, Ritarikatu 1, Helsinki, Helsinki, Suomi
Suomalainen barokkiorkesteri, Ritarihuoneen residenssisarja: Jotain uutta, paljon Bachia
Bach–Haapanen–Mendelssohn
FiBOn seikkailut uuden musiikin parissa jatkuvat Perttu Haapaselta tilatun barokkiorkesteriteoksen kantaesityksellä. Uuden teoksen rakennuspalikoina on käytetty renessanssipolyfonian periaatteita, joista Bachkin ammensi pannessaan soittimet leikkimään keskenään. Haapasen sävellyksen kanssa keskustelevat kaksi Bachin Brandenburgilaista konserttoa ja Mendelssohnin jousisinfonia.
Sunniva Fagerlund, nokkahuilu
Peter Holtslag, nokkahuilu
Antti Tikkanen, viulu ja liidaus
Lippujen ennakkomyynti Lippupalvelussa (saatavilla myös sarjalippu Residenssisarjan kolmeen konserttiin, myynnissä 27.9. asti):http://www.lippupalvelu.fi/search/?keyword=fibo
fibo.fi

Ensemble Nylandia: Ennenkuulematonta ja puhkirakastettua
2015-10-03 20:00 - 22:00 | Temppeliaukion kirkko, Lutherinkatu 3, Helsinki , HELSINKI, Suomi
Barokkiorkesteri Ensemble Nylandian kattava konserttotyöskentely jatkuu. Tutkimme trumpettiohjelmiston kautta soolokonserton syntyvaiheita ja palaamme Nylandian alkuvaiheisiin katsomaan, miten soittomme on kehittynyt Vivaldin Vuodenaikojen parissa. Säveltäjinä kuullaan Vivaldin ohella Viviania, Stradellaa ja Telemannia.
Solisteina toimivat Antto Vanhala, viulu ja Miikka Saarinen, barokkitrumpetti. Ensemble Nylandiaa johtaa Matias Häkkinen.
Vapaa pääsy (käsiohjelma 20/10 €)
Ohjelma:
Alessandro Stradella: Sinfonia avanti il Barcheggio D-duuri
Antonio Vivaldi: Konsertto E-duuri RV 269 ’La primavera’
Georg PhilippTelemann: Trumpettikonsertto D-duuri TWV 51:D7
A. Vivaldi: Konsertto g-molli RV 315 ’L’estate’
—-
A. Viviani: Sonaatti I trumpetille ja continuolle C-duuri
A. Vivaldi: Konsertto F-duuri RV 293 ’L’autunno’
A. Vivaldi: Konsertto f-molli RV 297 ’L’inverno’
Käy kotisivuillamme: www.ensemblenylandia.info, ja tykkää meistä Facebookissa:https://www.facebook.com/Ensemble.Nylandia

Fibo: J. S. Bach - h-molli-messu
2015-10-10 19:00 - 21:00 | Hämeenlinnan kirkko, Kirkkorinne, Hämeenlinna, Hämeenlinna, Suomi
Suomalainen barokkiorkesteri: Bachin h-molli-messu
J. S. Bachin h-molli-messu on yksi suurimpia länsimaisen musiikin peruspilareita, ja Hämeenlinnassa haluttiin juhlistaa Bachin syntymän 330-vuotisjuhlavuotta juuri tällä upealla teoksella. Konsertti on osa vanhaan musiikkiin keskittyvää Musiikkia linnassa -festivaalia.
Kamarikuoro Utopia
Tuuli Lindeberg, sopraano
Pia Freund, sopraano
Teppo Lampela, altto
Jussi Salonen, tenori
Jussi Lehtipuu, basso
Heikki Seppänen, johtaja
Lippujen ennakkomyynti Lippupalvelussa: http://www.lippupalvelu.fi/event/musiikkia-linnassa-jsbach-h-mollimessu-lippuja/163029
fibo.fi

Hebo: Castrucci, Corelli & Vivaldi
2015-10-11 16:00 - 18:00 | Musiikitalo, Camerata-sali, Mannerheimintie 13 A, 00100 Helsinki, Helsinki, Suomi
Maurice Steger, nokkahuilu
Helsingin Barokkiorkesteri
johtaa Dmitry Sinkovsky, viulu
Kipinät sinkoilevat, kun ”barokkiviulun Jimi Hendrix” Dmitry Sinkovsky ja nokkahuiluvelho Maurice Steger kohtaavat Cameratan lavalla!
Kaksi konserttia: klo 16 ja 19.
Taiteilijatreffit alalämpiössä 45 min ennen konserttia.
Liput 18 € – 27 €
www.lippupalvelu.fi

Fibo: Tunteiden tulet ja kaipauksen kaiho
2015-10-15 19:00 - 21:00 | Kanneltalo, Klaneettitie 5, Helsinki, Helsinki, Suomi
Suomalainen barokkiorkesteri: Tunteiden tulet ja kaipauksen kaiho
Morel–Montéclair–Purcell–Couperin
FiBOn ja Kanneltalon yhteistyössä järjestämässä kvartettisarjan syksyn konsertissa kohtaavat Henry Purcellin draamallinen vokaalimusiikki, ranskalainen salonkimusiikki ja 1700-luvun kantaatti. Voimakkaat tekstit ja sävähdyttävä musiikki johdattavat kuulijan barokin affektien maailmaan.
Anna-Maaria Oramo alustaa illan konsertin Kanneltalon kahvilassa klo 18.15–18.45.
FiBO Players:
Pia Freund, sopraano
Pauliina Fred, traverso
Mikko Perkola, viola da gamba
Anna-Maaria Oramo, cembalo
Lippujen ennakkomyynti Lippupalvelussa: http://www.lippupalvelu.fi/event/suomalainen-barokkiorkesteri-fibo-tunteiden-tulet-ja-kaipauksen-kaiho-lippuja/159885
fibo.fi

Vanhan musiikin tapahtumapäivä
2015-10-24 12:00 - 20:30 | Länsi-Helsingin musiikkiopisto, Nuottapolku 11, Helsinki, Helsinki, Suomi
Vanhoilla uutta, uusilla vanhaa – Vanhan musiikin tapahtumapäivä
Aikataulu:
klo 12 luento: säveltäjä Pasi Lyytikäinen kertoo, millaista on säveltää nokkahuilulle
klo 12.45 konsertti: Anna ja Eero Saunamäki sekä Juho Myllylä, nokkahuilu, Pasi Lyytikäinen, live-sävellys
klo 13.30 lounastauko
klo 14.15 avoimet harjoitukset: Cornucopia-yhtye, säveltäjä Tomi Räisänen
klo 15 luentokonsertti: Juho Myllylä, nokkahuilu ja live-elektroniikka
klo 16 luentokonsertti: soitinrakentaja Jonte Knif, knifonium
klo 17.20 kahvitauko (kahvit voi ottaa mukaan kokoukseen)
klo 17.30 Suomen vanhan musiikin liitto ry:n syyskokous (yhdistyksen jäsenille)
klo 19 Café Barockin barokkilaulukaraoke ja jamit

Tapahtumapäivän kaikki tilaisuudet Svamulin syyskokousta lukuunottamatta ovat kaikille avoimia ja niihin
on vapaa pääsy. Yhdistyksiin liittyminen on mahdollista tapahtumapäivän aikana.
Pyydämme ennakkoilmoittautumista lounaalle (kasvis/ei-kasvis) ma 19.10. mennessä sähköpostitse
osoitteeseen pekka.silen@welho.com. Musiikkiopiston kellarikahvila on avoinna la 24.10. klo 12.00-18.00 ja sieltä saa lounaan lisäksi kahvia, teetä, mehua, pullaa ja pikkusuolaista.
Järjestäjät:
Suomen vanhan musiikin liitto Svamuli
Suomen nokkahuiluseura
Café Barock
Länsi-Helsingin musiikkiopisto

Café Barock Tampere: Oktoberfest
2015-10-24 15:00 - 17:00 | Kulttuuriravintola Kivi, Keskustori 2, 33100 Tampere, Tampere, Suomi
Bacchus-lauluja Oktoberfestin aikaan ja Café Barock Open Stage
Lavalla Debra Gomez-Tapio, Ilpo Laspas ja – sinä?!
VAPAA PÄÄSY
Lokakuun konsertti palaa Café Barock Tampereen alkuaikoihin eli matalan kynnyksen osallistavaan musiikki-iloitteluun. Vapaa pääsy – maksa mitä jaksat -idea, Kulttuuriravintola Kiven mainiot antimet, mahdollisuus laulaa yhdessä Oktoberfestin henkeen sopivia vanhoja lauluja sekä jopa nousta Open Stage -lavalle ennakkoilmoittautumisten perusteella (info@vanhanmusiikinystavat.org) takaavat jokaiselle sopivissa määrin pirskahtelevan tunnelman. Paikalle kannattaa tulla ajoissa jos haluaa varmistaa sisäänpääsynsä!
Tampereen vanhan musiikin ystävät ry on toiminut 1980-luvulta alkaen tavoitteenaan tuoda keskiajan, renessanssin, barokin ja rokokoon ajan musiikkia ja tanssia tamperelaisen ja pirkanmaalaisen yleisön kuultavaksi ja nähtäväksi. (www.vanhanmusiikinystavat.org)
Kulttuuriravintola Kivessä soi syksyllä 2015 jo neljättä kautta kerran kuussa vanha musiikki suositussa Café Barock -konserttisarjassa. Tampereen vanhan musiikin ystävät ry:n ja Tampereen Teatterin yhteistyössä toteuttamat konsertit ovat jokainen hurmaavan erilaisia – kerää koko sarja!
Café Barock on erilainen tapa kuunnella klassista musiikkia: konserttitraditio viedään takaisin juurilleen yhteisen viihtymisen tavaksi, johon kuuluu myös syöminen, juominen ja jutustelu.
Koko Suomen Café Barockit löytyvät kootusti osoitteesta www.cafebarock.com

Hiljainen ilo
2015-10-25 16:00 - 17:00 | Kampin kappeli, Simonkatu 7, Helsinki, Helsinki, Suomi
Hiljentymismusiikkia renessanssin ja barokin aikakausilta.
Duo Cecilia:
Pauliina Almonkari, traverso
Heidi Äijälä, kantele
Ortiz, Arbeau, Albert / Suomalainen toisinto, Dowland, Hotteterre
Kanteleliitto on valinnut Duo Cecilian Vuoden yhtyeeksi 2015.
Vapaa pääsy.

Fibo: Fanfarium
2015-10-25 18:00 - 20:00 | Johanneksenkirkko, Korkeavuorenkatu 2, Helsinki, Helsinki, Suomi
Suomalainen barokkiorkesteri: Fanfarium
Chydenius–Matvejeff–Händel
Suomalainen barokkiorkesteri ja espoolainen Dominante ovat ennenkin yhdistäneet voimansa juhlien merkeissä. Viime vuonna Turussa ja Helsingissä esitettiin teosharvinaisuus, C. H. Graunin Der Tod Jesu osana orkesterin 25-vuotisjuhlia. Tänä vuonna Dominante juhlii 40-vuotista taivaltaan, ja Fanfarium-konsertti on osa kuoron juhlakonserttien sarjaa.
Konsertin keskiössä ovat Dominanten ja FiBOn yhdessä tilaamat teokset barokkiorkesterille ja sekakuorolle Jussi Chydeniukselta ja Ville Matvejeffiltä. Tuoreiden sävellysten vastapainona konsertissa kuullaan muun muassa G. F. Händelin anthemeita yhteisesityksinä sekä kuoron ja orkesterin omaa ohjelmistoa.
Dominante
Seppo Murto, johtaja

Liput ennakkoon 40/25/15* €, www.dominante.fi ja www.lippu.fi.
fibo.fi

J. S. Bach: h-molli-messu
2015-10-30 19:00 - 21:00 | Helsingin Tuomiokirkko, Unioninkatu 29, Helsinki, Helsinki, Suomi
Suomalainen barokkiorkesteri ja Cantores Minores: h-molli-messu
Cantores Minores järjestää Helsingin Bach-viikon nyt yhdennentoista kerran. Säveltäjämestarin upea messu h-molli tuli kuoron ohjelmistoon vuonna 1980 silloisella Helsingin Bach-viikolla ja on sen jälkeen kuulunut eri kuorosukupolvien ohjelmistoon. Festivaalin päätöskonsertissa se kuullaan nyt aidoimmillaan poikakuoron ja barokkiorkesterin esittämänä.
Cantores Minores
Marjukka Tepponen, sopraano
Monica Groop, altto
Timothy Fallon, tenori
Tuomas Pursio, basso
Hannu Norjanen, johtaja
Lippujen ennakkomyynti Lippupalvelussa: 45/35/20/15/10 €
fibo.fi

Café Barock: Himlens polska
2015-10-31 16:00 - 18:00 | ravintola Allotria, Hämeentie 68, 00550 Helsinki, Helsinki
Café Barock esittää: Himlens polska – taivaallista musiikkia ja runoja rakkaudesta

Inkeri Mertanen, lausunta
Aira Maria Lehtipuu, barokkiviulu
Eva Alkula, kantele
Liput 15 € / 10 €
Lippu- ja pöytävaraukset: p. 050 5791 400 tai info@allotria.fi
Kolme taiteilijaa kohtaavat ja kaivavat aarrearkuistaan esille suosikkisävelmänsä, runonsa ja mietteet rakkauden eri olomuodoista. Suomalaiset kansansävelmät soivat barokkiviulun suolikielillä ja continuo -soittimena helisee tällä kertaa kantele. Luvassa herkkyyttä ja hulluutta Café Barockin ainutlaatuisessa tunnelmassa!
Café Barock on erilainen tapa kuunnella klassista musiikkia: konserttitraditio viedään takaisin juurilleen yhteisen viihtymisen tavaksi, johon kuuluu myös syöminen, juominen ja jutustelu.
Koko Suomen Café Barockit löytyvät kootusti osoitteesta www.cafebarock.com

Once Upon a Ground
2015-11-02 19:00 - 21:00 | Temppeliaukion kirkko, Lutherinkatu 3, Helsinki , HELSINKI, Suomi
Barokkiyhtye Cornucopia:
Pekka Silén, nokkahuilu, Louna Hosia, viola da gamba, Marianna Henriksson, cembalo ja urut,
Jaakko Kulomaa, äänisuunnittelu
Räisänen (ke.) – Arteaga – Purcell – Saariaho – Bull – Jenkins – Virtaperko – Byrd
Vapaa pääsy, ohjelma 10e
Once Upon a Ground -konsertissaan Cornucopia soittaa jälleen sekä vanhaa että uutta musiikkia. Uusinta on Tomi Räisäsen teoksen kantaesitys; Räisänen käyttää teoksessaan live-elektroniikkaa. Tämän innostamana olemme yhdessä äänisuunnittelijamme Jaakko Kulomaan kanssa suunnitelleet konserttikokonaisuuden, jossa elektroniikka on läsnä useammassa yhteydessä. Esitämme soolokappaleita, joihin kuuluu säveltäjän valmiiksi tekemä nauha (Alex Arteaga: Temenos, ek. Suomessa; Kaija Saariaho: Jardin Secret II), ja myös vanhassa musiikissa elektroniikkaa käytetään. In Nomine – teeman esittelyyn useamman teoksen voimin meitä innosti kantaesittämämme Olli Virtaperkon teos In Nomine Revised, jonka haluamme nyt esittää saman teeman alkuperäisten renessanssiversioiden ympäröimänä.

Espoon barokki: Kaipuun säveliä
2015-11-06 19:00 - 21:00 | Soukan kappeli, Soukankuja 3, 02360 Espoo, Espoo, Suomi
Espoonlahden seurakunnan perinteinen konserttisarja Soiva marraskuu -toteutuu tänä vuonna yhteistyössä 2015 perustetun espoolaisen vanhan musiikin yhdistyksen, Espoon barokin kanssa.
Ensimmäisen konsertin otsikko on Kaipuun säveliä. Ohjelmassa kuullaan Schützin, Rosenmüllerin, Purcellin ja Buxtehuden musiikkia Espoon barokin L’Albergata-yhtyeen, sopraano Ilona Jokisen ja Espoonlahden seurakunnan kanttorin, baritoni Elja Puukon tulkitsemina. Barokkiyhtye L’Albergatassa soittavat Dora Asterstad, viulu; Kari Olamaa, viulu/alttoviulu; Elina Mattila, sello ja Laura Vihreäpuu, cembalo.
Sisäänpääsy 10 € sisältäen ohjelman.
Espoon barokki & Espoonlahden seurakunta
espoonbarokki.com

Vanhan musiikin tulevaisuus -seminaari
2015-11-07 10:00 - 17:00 | Sibelius-Akatemia, Wegelius-sali, Töölönkatu 28, 00250 Helsinki, Helsinki, Suomi
Sibelius-Akatemian järjestämässä seminaarissa on luvassa mielenkiintoisia puheenvuoroja, paneelikeskustelu ja yleiskeskustelua sekä tietysti musiikkiesityksiä. Tarkempi ohjelma aikatauluineen tiedotetaan myöhemmin!

Paholaisia ja pyhimyksiä
2015-11-07 15:00 - 17:00 | Turun linnan Kuninkaansali, Linnankatu 80, 20100 Turku, Turku, Suomi
Paholaisia ja pyhimyksiä
Maija Kontunen-Snellman ja Hanne Lund, barokkiviulu
Magdalena Brostek, barokkisello
Pilvi Listo, cembalo
Ohjelmassa pyhäinpäivän ja halloweenin innoittamana paholaismaista ja enkelimäistä musiikkia, kuten Tartinin Paholaistrillisonaatti ja Biberin Mysteerisonaatti Marian ilmestys. Vastakkaisia luonteita taas edustavaa C.Ph.E. Bachin triosonaatti Sanguineus ja Melancholicus. Lisäksi kuullaan osia isä-Bachin taivaallisen kauniista soolosellosarjoista, Scarlattin paholaismaisen kuuloisia cembalosonaatteja sekä Gluckin Autuaitten sielujen tanssi.

Konserttoja sylin täydeltä - Kajaani
2015-11-11 19:00 - 21:00 | Kaukametsän sali, Koskikatu 2-4, Kajaani, Kajaani, Suomi
Suomalainen barokkiorkesteri: Konserttoja sylin täydeltä
Dall’Abaco–Locatelli–Geminiani–Vivaldi–Händel
Barokin aikakaudella kukoistukseensa puhjennut instrumentaalimusiikki nosti esiin taiturillisen soitinvirtuoosin, jonka käsissä soitin heräsi henkiin. Tämä pätee erityisesti viuluun, ja virtuoosisuus olikin erottamaton osa barokkiviulunsoittoa, jota leimasivat ennenkokematon tekninen säihke ja pyörryttävän nopeat kuviot. Barokin ajan Italiassa syntyi konserttomusiikki, jossa viululla oli primadonnan osa. Solistikonserton mestarin Antonio Vivaldin kolmiosainen konserttomuoto oli barokin ajan loistokkaimpia keksintöjä, jota ihailivat niin yleisöt kuin säveltäjät ympäri Eurooppaa.
Amandine Beyer, viulu
Antti Tikkanen, viulu
Liput: 25/15 € ovelta, Kajaani Infosta ja osoitteesta www.lippu.fi
fibo.fi

Konserttoja sylin täydeltä - Iisalmi
2015-11-12 19:00 - 21:00 | Eino Säisä -sali, Kirkkopuistonkatu 9, Iisalmi, Iisalmi, Suomi
Suomalainen barokkiorkesteri: Konserttoja sylin täydeltä
Dall’Abaco–Locatelli–Geminiani–Vivaldi–Händel
Barokin aikakaudella kukoistukseensa puhjennut instrumentaalimusiikki nosti esiin taiturillisen soitinvirtuoosin, jonka käsissä soitin heräsi henkiin. Tämä pätee erityisesti viuluun, ja virtuoosisuus olikin erottamaton osa barokkiviulunsoittoa, jota leimasivat ennenkokematon tekninen säihke ja pyörryttävän nopeat kuviot. Barokin ajan Italiassa syntyi konserttomusiikki, jossa viululla oli primadonnan osa. Solistikonserton mestarin Antonio Vivaldin kolmiosainen konserttomuoto oli barokin ajan loistokkaimpia keksintöjä, jota ihailivat niin yleisöt kuin säveltäjät ympäri Eurooppaa.
Amandine Beyer, viulu
Antti Tikkanen, viulu
Lippujen ennakkomyynti Iisalmen kulttuurikeskuksesta ja osoitteesta www.lipputoimisto.fi.
fibo.fi

Italialaisen barokin helmiä I
2015-11-12 19:00 - 21:00 | Oulunkylän kirkko, Teinintie 10, Helsinki, Helsinki, Suomi
Vivaldin tuntevat kaikki, mutta mitä oli ennen Vivaldia?
Konsertin esiintyjät, cembalisti Päivi Vesalainen ja nokkahuilisti Eero Saunamäki tuovat tarjolle harvemmin kuultuja musiikillisia helmiä 1600-luvun Italiasta esimerkiksi Fontanalta, Castruccilta ja Berardilta.
Vesalainen ja Saunamäki ovat vanhan musiikin spesialisteja, jotka konsertoivat säännöllisesti erilaisissa yhteyksissä.
Vapaa pääsy, ohjelma 10 e.

Konserttoja sylin täydeltä - Ritarihuone
2015-11-13 19:00 - 21:00 | Ritarihuone, Ritarikatu 1, Helsinki, Helsinki, Suomi
Suomalainen barokkiorkesteri: Konserttoja sylin täydeltä
Dall’Abaco–Locatelli–Geminiani–Vivaldi–Händel
Barokin aikakaudella kukoistukseensa puhjennut instrumentaalimusiikki nosti esiin taiturillisen soitinvirtuoosin, jonka käsissä soitin heräsi henkiin. Tämä pätee erityisesti viuluun, ja virtuoosisuus olikin erottamaton osa barokkiviulunsoittoa, jota leimasivat ennenkokematon tekninen säihke ja pyörryttävän nopeat kuviot. Barokin ajan Italiassa syntyi konserttomusiikki, jossa viululla oli primadonnan osa. Solistikonserton mestarin Antonio Vivaldin kolmiosainen konserttomuoto oli barokin ajan loistokkaimpia keksintöjä, jota ihailivat niin yleisöt kuin säveltäjät ympäri Eurooppaa.
Amandine Beyer, viulu
Antti Tikkanen, viulu
Lippujen ennakkomyynti Lippupalvelussa (saatavilla myös sarjalippu Residenssisarjan kolmeen konserttiin, myynnissä 27.9. asti):http://www.lippupalvelu.fi/search/?keyword=fibo
fibo.fi

Espoon barokki: Valoa ja varjoja
2015-11-13 19:00 - 21:00 | Soukan kappeli, Soukankuja 3, 02360 Espoo, Espoo, Suomi
Espoonlahden seurakunnan perinteinen konserttisarja Soiva marraskuu -toteutuu tänä vuonna yhteistyössä 2015 perustetun espoolaisen vanhan musiikin yhdistyksen, Espoon barokin kanssa.
Sarjan toisessa konsertissa esillä ovat barokin ajan puhallinsoittimet oboe ja –fagotti. Sopraano Hilkka Ylinärän tähdittämässä Tyrsky Ensemblen konsertissa tutustutaan tutun Händelin lisäksi raikkaaseen ja mukaansa tempaavaan Faschin ja Schaffrathin sävelkieleen. Muut Tyrsky Ensemblen muusikot ovat Seidi Palonen, oboe; Anna Pohjola, viulu; Laura Vihreäpuu, cembalo ja Petri Arvo, fagotti.
Sisäänpääsy 10 € sisältäen ohjelman.
Espoon barokki & Espoonlahden seurakunta
espoonbarokki.com

Konserttoja sylin täydeltä - Oulu
2015-11-14 17:00 - 19:00 | Pyhän Tuomaan kirkko, Mielikintie 3, Oulu, Oulu, Suomi
Suomalainen barokkiorkesteri: Konserttoja sylin täydeltä
Dall’Abaco–Locatelli–Geminiani–Vivaldi–Händel
Barokin aikakaudella kukoistukseensa puhjennut instrumentaalimusiikki nosti esiin taiturillisen soitinvirtuoosin, jonka käsissä soitin heräsi henkiin. Tämä pätee erityisesti viuluun, ja virtuoosisuus olikin erottamaton osa barokkiviulunsoittoa, jota leimasivat ennenkokematon tekninen säihke ja pyörryttävän nopeat kuviot. Barokin ajan Italiassa syntyi konserttomusiikki, jossa viululla oli primadonnan osa. Solistikonserton mestarin Antonio Vivaldin kolmiosainen konserttomuoto oli barokin ajan loistokkaimpia keksintöjä, jota ihailivat niin yleisöt kuin säveltäjät ympäri Eurooppaa.
Amandine Beyer, viulu
Antti Tikkanen, viulu
Liput ovelta 15 eur
fibo.fi

Tyrsky Ensemble: Valoa ja varjoja
2015-11-14 18:00 - 20:00 | Koskelan kirkko, Käpyläntie 11, Helsinki, Suomi
Handel – Fasch – Schaffrath
Tyrsky-ensemble:
Hilkka Ylinärä, sopraano
Seidi Palonen, oboe
Anna Pohjola, viulu
Laura Vihreäpuu, cembalo
Petri Arvo, fagotti
Ohjelma 10 €

Hebo & Valer Sabadus & EMO
2015-11-15 16:00 - 18:00 | Musiikkitalo, konserttisali, Mannerheimintie 13 A, 00100 Helsinki., Helsinki, Suomi
Valer Sabadus, kontratenori
EMO Ensemble
Helsingin Barokkiorkesteri
johtaa Skip Sempé
Purcell, Bach
Syyskauden pääkonsertin solistina laulaa rakettimaista nousua kansainvälisellä oopperataivaalla tekevä romanialaissyntyinen kontratenori Valer Sabadus. Tätä huikeaäänistä barokkioopperoiden sankaria ylistetään täydellisen pakottomasta, loisteliaasta ja elegantista laulutaiteestaan. Purcellin hekumallinen sävelmaailma syttyy liekkeihin Helsingin Barokkiorkesterin kestosuosikki Skip Sempén johtamassa esityksessä.
Taiteilijatreffit päälämpiössä 45 min ennen konserttia.
Liput 20 € – 58 €
www.lippupalvelu.fi

Domino – kypsää ranskalaista ja tuoretta kotimaista, Turku
2015-11-17 19:00 - 21:00 | Wäinö Aaltosen museo, Itäinen Rantakatu 38, Turku, Turku, Suomi
Barokkiyhtye Cornucopia:
Pekka Silén, nokkahuilu
Louna Hosia, viola da gamba
Marianna Henriksson, cembalo
Lully – Danican Philidor – Royer – Räisänen – d´Anglebert – Virtaperko – Marais – Rameau – Couperin
Vapaa pääsy, käsiohjelma 5 € / 2,5 €. Tapahtuma on osa WAM-konserttisarjaa.
Barokkiyhtye Cornucopian dominopelin nappuloista pääosa on barokin Ranskasta; niitä kaatamassa ovat uudet suomalaiset, Cornucopialle sävelletyt teokset: Olli Virtaperkon In Nomine Revised sekä Tomi Räisäsen Around the Circle.
Olli Virtaperkon syyskuussa 2014 kantaesitetty sävellys In nomine revised, suomeksi vaikkapa ”tuunattu In nomine”, liittyy osaksi englantilaisen 1500-luvun gambayhtyemusiikin traditiota 2000-luvun hengessä. Sävellyksen läpi kulkevaan In Nomine-renessanssimelodiaan punoutuu sekä vanhan musiikin soittimille ominaisia puhuvia ja hyvin soivia että aikamme musiikin kirpeitä ja paljaita keinovaroja.
Cornucopia kantaesitti toukokuussa 2012 Tomi Räisäsen barokkisoittimille työstämän version sävellyksestään Around the Circle. Monivaiheisen ja dramaattisen teoksen rakenne tekee ympyrämäisen kaarroksen: joka aamu aurinko nousee, mutta edellinen päivä ei enää koskaan palaa samanlaisena.
Les Dominos on François Couperinin versio Follia-variaatioista; teoksesta yhtye on tehnyt triosovituksen, samoin Jean-Baptiste Lullyn Psyché -oopperan alkusoitosta, aarioista ja tansseista.
Cembalosoolona räjähtää soimaan Jean-Baptiste Pancrace Royerin Le Vertigo, ja gambasoolona soljuu Marin Marais’n D-duuri-chaconne. Ohjelman täydentää kaksi barokin trio-ohjelmiston helmeä, Pierre Danican Philidorin e-molli-sarja ja Jean-Philippe Rameaun toinen konsertto soolocembalolle nokkahuilun ja gamban säestyksellä.
